La fábrica siderometalúrxica de la Duro en La Felguera constitúi’l centru d’un gran proyeutu industrial d’esti territoriu, anque de dimensiones rexonales y proyeición nacional. Ye la única de les fábriques asturianes históriques del fierro y l’aceru que caltién edificios y estructures en pie, reconvertíes pa diferentes usos educativos y industriales.
#000002
La fábrica de la SMDF en La Felguera yera’l centru sobre’l que xiraba’l mayor proyeutu industrial que tuviera Asturies, que taba compuestu de la planta siderometalúrxica, de la mayor agrupación de mines de carbón hasta la nacionalización del subsector hulleru y tolos talleres, sierres y parques de carbones asociaos, de mines de fierro nel Altu Nalón, en Gozón y en Santander, d’una fábrica de lladriyos refractarios, de cementu, de termolletricidá...
#000003
Llevantada a partir del 1857 pol industrial Pedro Duro Benito como Duro y Compañía y reconvertida en Sociedad Metalúrgica Duro Felguera nel 1900 pa salir a bolsa nel 1902, la Duro, como siempre se conoció, sería la principal productora de fierros na década del 1880, acusando llueu’l cambio al aceru y convirtiéndose nos años venti na principal firma hullera del país, a la par que diversificaba’l so negociu sobre una base siempre entamadora y industrial.
#000004
Nel centru de too taba la fábrica de La Felguera, un xigante de guapos edificios de lladriyu que conteníen la fuercia d’un corazón d’aceru afumador, onde llegaben les materies primes y d’onde partíen productos finales, controlando y equilibrando’l sistema. Pero, amás, la Duro, con instalaciones industriales y residenciales a lo llargo de tol cursu mediu del ríu Nalón, foi integrando estremaos ramales ferroviarios nún propiu que recoyía les producciones, tresportaba de too y suministraba insumos, vertebrando, asina, un llugar onde’l nexu nexu común yera’l gran proyeutu industrial.
#000005
La planta llangreana ye la única de les dos plantes siderúrxiques interiores (xunto con Fábrica de Mieres) y de les trés históriques (sumando a éstes la de Moreda-Gijón) que caltién dalgo del so patrimoniu edificáu en pie. N’efeutu, magar los valtos intensos que la vaciaron mediada la década del 1980, una amplia pantalla perimetral d’edificios, asina como dellos refrixerantes y una chimenea, salváronse de la piqueta, pa dar pasu a un conceutu nuevu de Secundariu, la Ciudad Industrial de Valnalón, una triba intermedia ente’l polígonu industrial tradicional y un parque teunolóxicu na que la cuenca sigue calteniendo, non ensin razón, confianza y fe.
#000006
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000007
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
#000008
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000009